1. Нашы тэнісісткі перамаглі каманду Славакіі ў Кубку Федэрацыі і захавалі месца сярод васьмі найлепшых камандаў свету. Агульны лік матча 3:2. Сярод поспехаў — перамога Аляксандры Сасновіч у першы дзень над Янай Чапелавай і Арыны Сабаленкі ў нядзелю над Ганнай Каралінай Шмідлавай. Таксама беларускія тэнісісткі пацярпелі па адным паражэнні. Таму зыход матча вырашаўся ў парнай сустрэчы, у якой ад беларускага боку выступілі Лідзія Марозава і Вера Лапко. Дзяўчаты ўпэўнена правялі сустрэчу і атрымалі перамогу 6:3, 6:4.